stanford-oval/wikipedia huggingface dataset:
Marc Muniesa

| 0 | 1 | 2 |
| --- | --- | --- |

Henkilötiedot
Koko nimi: Marc Muniesa Martínez
Syntymäaika: 27. maaliskuuta 1992 (ikä 32)
Syntymäpaikka: Lloret de Mar, Katalonia, Espanja
Pelipaikka: puolustaja
Pituus: 1.81 m
Seura
Seura: Stoke City FC
Junioriseurat
: FC Barcelona
Seurat
| Vuodet | Seura | O (M) |
| 2009– 2009-2013 2013- | Barcelona B FC Barcelona Stoke City FC | 81 (4) 2 (0)  0 (0) |
Maajoukkue
| 2008 2009 2010-2011 2011- 2011- | Espanja U16 Espanja U17 Espanja U19 Espanja U21 Katalonian jalkapallomaajoukkue | 2 (0) 10 (0) 9 (0) 5 (0)  1 (0) |
 Seurajoukkueuran tilastot kattavat vain kansalliset sarjat, päivitetty 3. heinäkuuta 2013.  Maajoukkueuran tilastot päivitetty 3. heinäkuuta 2013.
Marc Muniesa Martínez (s. 27. maaliskuuta 1992 Lloret de Mar, Katalonia, Espanja) on espanjalainen jalkapalloilija. Hän pelaa Englannin valioliigassa ja hänen joukkueenaan toimii Stoke City FC. Muniesan pelipaikka on keskuspuolustaja, mutta hän voi pelata myös vasemman puolustajan paikalla.
Muniesa pelasi debyyttinsä FC Barcelonalle 17-vuotiaana Osasunaa vastaan 23. toukokuuta 2009 Barcelonan jo varmistettua mestaruuden, jolloin hän tuli vaihdosta kentälle. Muniesa kuitenkin ehti pelata vain muutaman minuutin, ennen kuin hän sai punaisen kortin ja joutui poistumaan kentältä. Hän oli Barcelonan kokoonpanossa vaihtopelaajana voitokkaassa Mestarien liigan loppuottelussa neljä päivää myöhemmin.
Kaudet 2009–2010 ja 2010–2011 Muniesa pelasi Barcelona B:ssä ilman edustusjoukkuepelejä. Hänen sopimustaan jatkettiin 15. helmikuuta 2011 yhdellä vuodella. Vuoden 2013 heinäkuussa Muniesan ilmoitettiin tehneen neljän vuoden sopimuksen Stoke City FC:n kanssa.
Seurajoukkuetilastot

Päivitetty 3. heinäkuuta 2013
| Joukkue | Kausi | Liiga> Division | Liiga> Ottelut | Liiga> Maalit | Cup> Ottelut | Cup> Maalit | Liiga Cup> Ottelut | Liiga Cup> Maalit | Eurooppa> Ottelut | Eurooppa> Maalit | Muut > Ottelut | Muut > Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Barcelona B | 2009–10 | Segunda División B | 21 | 1 | – | – | – | – | – | – | – | – | 21 | 1 |
| Barcelona B | 2010–11 | Segunda División | 25 | 2 | – | – | – | – | – | – | – | – | 25 | 2 |
| Barcelona B | 2011–12 | Segunda División | 24 | 1 | – | – | – | – | – | – | – | – | 24 | 1 |
| Barcelona B | 2012–13 | Segunda División | 11 | 0 | – | – | – | – | – | – | – | – | 11 | 0 |
| Barcelona B | Total | Total | 81 | 4 | – | – | – | – | – | – | – | – | 81 | 4 |
| Barcelona | 2008–09 | Primera División | 1 | 0 | 0 | 0 | – | – | 0 | 0 | 0 | 0 | 1 | 0 |
| Barcelona | 2009–10 | Primera División | 0 | 0 | 0 | 0 | – | – | 0 | 0 | 0 | 0 | 0 | 0 |
| Barcelona | 2010–11 | Primera División | 0 | 0 | 0 | 0 | – | – | 0 | 0 | 0 | 0 | 0 | 0 |
| Barcelona | 2011-12 | Primera División | 1 | 0 | 0 | 0 | – | – | 2 | 0 | 0 | 0 | 3 | 0 |
| Barcelona | 2012–13 | Primera División | 0 | 0 | 0 | 0 | – | – | 0 | 0 | 0 | 0 | 0 | 0 |
| Barcelona | Total | Total | 2 | 0 | 0 | 0 | – | – | 2 | 0 | 0 | 0 | 4 | 0 |
| Stoke City | 2013–14 | Englannin Valioliiga | 0 | 0 | 0 | 0 | 0 | 0 | – | – | – | – | 0 | 0 |
| Stoke City | Total | Total | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| Career total | Career total | Career total | 83 | 4 | 0 | 0 | 0 | 0 | 2 | 0 | 0 | 0 | 85 | 4 |
Saavutukset

Barcelona
Primera División: 2009
Copa del Rey: 2009
Supercopa de España: 2009, 2010
Mestarien liiga: 2009
UEFA Super Cup: 2009
Espanjan maajoukkue
Jalkapallon alle 21-vuotiaiden Euroopan-mestaruuskilpailut: Jalkapallon alle 21-vuotiaiden Euroopan-mestaruus vuonna 2013
Legio III

Legio III voi viitata seuraaviin Rooman legiooniin:
Legio III Augusta
Legio III Cyrenaica
Legio III Gallica
Legio III Isaura
Legio III Italica
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Legio III”, voi hakea sivunnimihaulla, laajalla sivunnimihaulla tai tekstihaulla.
Makedonian ja Traakian hajautetun hallinnon alue

| Makedonian ja Traakian hajautetun hallinnon alue Αποκεντρωμένη Διοίκηση Μακεδονίας-Θράκης> Hajautetun hallinnon alue |
| --- | --- |
 Sijainti
Valtio:  Kreikka
Alueet:  Keski-Makedonia Itä-Makedonia ja Traakia
Perustettu:  1.1.2011
Hallinto:  
 – hallinnollinen keskus:  Thessaloniki
Pinta-ala:  32 968 km²
Väkiluku (2021):  2 357 870
 – väestötiheys:  71,52 as./km²
 
www.damt.gov.gr
Makedonian ja Traakian hajautetun hallinnon alue (kreik. Αποκεντρωμένη Διοίκηση Μακεδονίας-Θράκης, Αpokentroméni Dioíkisi Makedonías-Thrákis) on yksi Kreikan aluehallinnon seitsemästä hajautetun hallinnon alueesta. Se käsittää Keski-Makedonian sekä Itä-Makedonia ja Traakian alueet ja sen pääkaupunki on Thessaloniki. Alueen väkiluku on 2 357 870 (2021).
Makedonian ja Traakian hajautetun hallinnon alue perustettiin Kallikrates-suunnitelmana tunnetun aluehallintouudistuksen myötä vuoden 2011 alussa.
Alueet, alueyksiköt ja kunnat > Keski-Makedonian alue

Chalkidikín alueyksikkö
Aristotélis · Kassándra · Néa Propontída · Polýgyros · Sithonía
Imathían alueyksikkö
Alexándreia · Náousa · Véroia
Kilkiksen alueyksikkö
Kilkís · Paionía
Péllan alueyksikkö
Almopía · Édessa · Pélla · Skýdra
Pierian alueyksikkö
Dío-Ólympos · Kateríni · Pýdna-Kolindrós
Sérresin alueyksikkö
Amfípoli · Emmanouíl Pappás · Irákleia · Néa Zíchni · Sérres · Sintikí · Visaltía
Thessaloníkin alueyksikkö
Ampelókipoi-Meneméni · Chalkidóna · Délta · Kalamariá · Kordelió-Évosmos · Lagkadás · Neápoli-Sykiés · Oraiókastro · Pávlos Melás · Pylaía-Chortiátis · Thermaïkós · Thérmi · Thessaloniki · Vólvi
Alueet, alueyksiköt ja kunnat > Itä-Makedonian ja Traakian alue

Dráman alueyksikkö
Doxáto · Dráma · Káto Nevrokópi · Paranésti · Prosotsáni
Évroksen alueyksikkö
Alexandroúpoli · Didymóteicho · Orestiáda · Samothráki · Souflí
Kaválan alueyksikkö
Kavála · Néstos · Pangaío
Rodópin alueyksikkö
Arrianá · Íasmos · Komotiní · Maróneia-Sápes
Thásoksen alueyksikkö
Thásos
Xánthin alueyksikkö
Ávdira · Mýki · Tópeiros · Xánthi
Aiheesta muualla

Αποκεντρωμένη Διοίκηση Μακεδονίας-Θράκης. Makedonian ja Traakian hajautetun hallinnon alueen kotisivu. (kreikaksi)
Kreikan hajautetun hallinnon alueet
Attika
Egea
Epeiros ja Länsi-Makedonia
Kreeta
Makedonia ja Traakia
Peloponnesos, Länsi-Kreikka ja Jooniansaaret
Thessalia ja Keski-Kreikka
Malá Strana

| Malá Strana |
| --- | --- |

 Kaupungin kartta, jossa Malá Strana korostettuna.  Prahan alueellinen jako
Kaupunki:  Praha
Suurpiiri:  Praha 1, Praha 5
Väkiluku:  4 584 (2021)
Lähialueet:  Holešovice, Hradčany, Smíchov, Staré Město
Malá Strana vilkkaana kesäpäivänä.
Malá Strana (suom. Pieni puoli) on Tšekin pääkaupunki Prahan historiallinen kaupunginosa Vltava-joen ja Hradčanyn välissä. Alue koostuu 1600-luvulla ja sen jälkeen rakennetuista barokkityylisistä taloista ja on yksi Prahan suosituimmista turistikohteista.
Malá Stranan pääkatu, Nerudova, kulkee alueen vanhaankaupunkiin yhdistävältä Kaarlensillalta Kuninkaanlinnaan. Se on saanut nimensä kuuluisan tšekkiläisen kirjailijan Jan Nerudan mukaan, joka syntyi, asui ja kirjoitti kaupunginosassa. Nerudan kirja Povídky malostranské (1878, suom. Prahalaistarinoita 2000) kertoo vilkkaasti elämästä Mala Stranassa.
Hallinto

Suurin, ja historiallisesti merkittävin osa Malá Stranaa kuuluu Praha 1:n kaupunginosaan. Pienempi osa lähellä vanhaa barokkimuuria kuuluu Praha 5:en.
Historia

Böömin kuningas Ottokar II Přemysl perusti nykyisen Malá Stranan paikalle kaupungin vuonna 1257. Tällöin se tosin tunnettiin vielä nimellä Uusikaupunki (Nové Město). Kaupungin nimi muutettiin Pienemmäksi kaupungiksi (Menší Město) noin reilun sadan vuoden olemassaolon jälkeen kun keistari Kaarle IV perusti oman Uudenkaupunginsa Vltavan toiselle puolelle.
1500-luvun alkupuolella kaupunki paloi kaksi kertaa kokien merkittäviä vahinkoja. Tätä ennen aluetta dominoinut goottilainen rakennustyyli ei enää näistä tulipaloista toipunut. Keisari Rudolf II:n tuotua hovinsa Prahaan 1500-luvun lopulla myös Malá Strana elpyi, kun moni kaupunkiin muuttanut aateellinen rakensi oman talonsa lähelle Prahan linnaa. Alue koki kuitenkin taas kovia kolmikymmenvuotisen sodan aikana, kun Ruotsin armeija miehitti ja tuhosi tuhosi sen laajoilta osilta. Sodan loputtua Malá Strana alkoi saada nykyistä luonnettansa. 1600- ja 1700-lukujen kuluessa sinne rakennettiin juuri barokkimaisia palatseja, kirkkoja ja luostareita. Malá Strana liittyi osaksi Prahan kaupunkia vuonna 1784.
Tšekkoslovakian itsenäistyttyä vuonna 1918 moni uuden tasavallan vastaperustetusta instituutiosta muutti juuri Malá stranalle. Näitä olivat muun muassa parlamentin alahuone, osa ministeriöistä ja valtion virastoista sekä lukuisat ulkomaalaiset suurlähetystöt. Esimerkiksi Suomen Prahan-suurlähetystö sijaitsee Malá Stranalla osoitteessa Hellichova 1.
Väestö

Lähde:
Nähtävyydet

Tärkeimmät nähtävyydet ovat:
Wallensteinin palatsi (Valdštějnský palác)
Petřínin kukkula ja sen huipulla oleva Eiffel-tornin pienoismalli
Pyhän Nikolauksen katedraali (Chrám sv. Mikuláše)
Kaarlensilta
Aiheesta muualla

Kuvia tai muita tiedostoja aiheesta Malá Strana Wikimedia Commonsissa
Malá Strana Vltavan toiselta puolelta nähtynä.
Marcin Rygiel

| Marcin Rygiel |
| --- | --- |
 Rygiel, 2006
Henkilötiedot
Syntynyt: 30. huhtikuuta 1983 (ikä 41) Krosno, Puola
Ammatti:  basisti
Muusikko
Taiteilijanimi:  Martin
Aktiivisena:  1996-2008
Tyylilajit:  death metal
Soittimet:  basso
Yhtyeet:  Decapitated (1996-2007) Lux Occulta (1998-2002) Vader (2008)
Levy-yhtiöt:  Metal Mind Records Earache Records
  [ Muokkaa Wikidatassa ] [ ohje ]  
Marcin Rygiel (s. 30. huhtikuuta 1983, Krosno, Puola) on puolalainen basisti. Hän soitti Decapitated-yhtyeessä vuoteen 2007 saakka, jolloin yhtye jäi tauolle. Kesäkuussa 2008 hän toimi Vaderin sessiomuusikkona.
Nykyisin Rygiel asuu vaimonsa kanssa Kaliforniassa.
Diskografia

Decapitated
Cemeteral Gardens (1997,  demo)
The Eye of Horus (1998,  demo)
Winds of Creation (2000,  Wicked World; Earache Records)
The First Damned (2000,  Metal Mind Productions)
Nihility (2002,  Earache Records)
The Negation (2004,  Earache Records)
Organic Hallucinosis (2006,  Earache Records)
Lux Occulta
My Guardian Anger (1999,  Pagan Records; Metal Mind Productions)
The Mother and the Enemy (2001,  Metal Mind Productions; Maquiavel Music Ent.)
Videografia

Decapitated - Human's Dust (2008,  DVD, Metal Mind Records)
Legio IIII Martia

Legio IIII Martia (Sodanjumala Marsille omistettu legioona) oli roomalainen myöhäisen keisariajan legioona, jonka perusti luultavasti keisari Aurelianus 270-luvulla. Toinen mahdollinen perustaja on Diocletianus.
Legioona mainitaan myös Notitia Dignitatumissa, luettelossa, johon oli merkitty kaikki Rooman armeijan yksiköt ja upseerit 300-luvun lopulla ja 400-luvun alussa. Sen mukaan Legio IIII Martia oli tuolloin Arabian provinssissa Betthorusissa (Lajjun).
Legio III Isaura

Legio III Isaura (suom. kolmas isaurialainen legioona) oli roomalainen myöhäisen keisariajan legioona. Se oli yhdessä I Isaura Sagittarian ja sisarlegioonanssa II Isauran kanssa sijoitettu Isauriaan, Taurusvuoristoon Vähään-Aasiaan. Legioonan perusti luultavasti keisari Probus, jonka tiedetään sotineen Isaurian kansoja vastaan vuonna 279. Notitia Dignitatumin mukaan Legio III Isaura oli yhä Isauriassa 400-luvun alussa, jonka jälkeen se katoaa lähteistä.
Länsi-Pakila

| Länsi-Pakila> Västra Baggböle |
| --- | --- |
 Kaupungin kartta, jossa Länsi-Pakila korostettuna.  Helsingin kaupunginosat
Kaupunki:  Helsinki
Suurpiiri:  Pohjoinen suurpiiri
Kaupunginosa nro:  341
Pinta-ala:  2,33 km² 
Väkiluku:  7 001 (31.12.2020)
Väestötiheys:  3 005 as./km²
Osa-alueet:  on Pakilan osa-alue, mutta peruspiirijaossa muodostaa itse peruspiirin
Postinumero(t):  00660
Lähialueet:  Haltiala, Itä-Pakila, Maunula, Maununneva, Paloheinä, Patola, Pirkkola
Länsi-Pakila (ruots. Västra Baggböle) on Helsingin 34. kaupunginosan eli Pakilan osa-alue ja pientalovaltainen peruspiiri Pohjois-Helsingissä. Länsi-Pakilassa on asukkaita 7 001 (31.12.2020) ja työpaikkoja 1 126 (31.12.2017).
Länsi-Pakilan alue

Idässä Länsi-Pakilaa rajaa Tuusulanväylä, etelässä Länsi-Pakila rajoittuu itäpäässään Maunulan Suursuon viheralueeseen; Pakilantien länsipuolella raja Pirkkolaan kulkee Papinmäentietä pitkin. Länsiraja Pirkkolaan, Maununnevaan ja Haltialaan päin kulkee heti Keskuspuiston reunalla. Pohjoisessa raja Paloheinään kulkee kevyttä liikennettä palvelevan Nuotiokujan ja itäpäässä Miilutien kohdalla.
Kehä I kulkee Länsi-Pakilan halki länsi-itä-suuntaisesti ja jakaa sen kahteen suunnilleen yhtä suureen etelä- ja pohjoisosaan. Alueen kokoojakatuna toimii Pakilantie, joka alkaa Tuusulanväylältä Oulunkylän liittymästä ja kulkee Maunulan ja Länsi-Pakilan kautta Paloheinään. Sen leikkaa Kehä I:n eritasoliittymässä keskellä Länsi-Pakilaa. Tyypillisiä alueelle ovat myös monet pitkät ja suorat länsi-itäsuuntaiset kadut, jotka ulottuvat Tuusulanväylän läheisyydestä Keskuspuiston reunaan.
Asukkaat ja asunnot

Vuonna 2019 Länsi-Pakilan asukkaista 91,9 % oli suomenkielisiä, 3,9 % ruotsinkielisiä ja 4,2 % vieraskielisiä. Länsi-Pakilassa asuu vähiten ulkomaalaistaustaisia kaikista Helsingin alueista, 4,2 prosenttia. Asukkaista 52,4 % oli syntynyt Helsingissä. Vuonna 2020 Länsi-Pakila oli Helsingin peruspiireistä ainut, jonka puhutuin vieras kieli oli viro.
Länsi-Pakilan väestöstä 70 prosentilla on korkea-asteen tutkinto. Tämä tekee Länsi-Pakilasta Helsingin koulutetuimman peruspiirin.
Helsingin 34 peruspiirin tulovertailussa Länsi-Pakila sijoittui sijalle 2.
Länsi-Pakilassa asuntojen keskikoko on Helsingin alueista toiseksi suurin, 98,5 m2. Neljän huoneen asunto on tavallisin. Länsi-Pakilan asunnoista on pientaloissa 92 % ja kerrostaloissa 8 %. Yleisimpiä ovat 1960–1980-luvuilla rakennetut asunnot, ja 1990-luvulta alkaen asuntotuotanto on alueella vähentynyt. Kuitenkin vielä 2000- ja 2010-luvuilla alueella on ollut vähäistä asuntotuotantoa.
Länsi-Pakilassa on vähiten vuokra-asuntoja kaikista Helsingin alueista, 7,9 %.
Länsi-Pakilaan rakennettiin rintamamiestaloja 1940- ja 1950-luvuilla. Niitä rakennettiin muun muassa Halkosuontielle, Heinämiehentielle, Niittyluhdantielle ja Kyläkunnantielle. Näitä katuja onkin kutsuttu ”jälleenrakennuskauden helmiksi”.
Palvelut

Pakilantien varrella sijaitsee muun muassa päivittäistavarakauppa- ja muita kauppa- ja palveluliikkeitä sekä huoltoasema.
Palvelut > Koulut ja päivähoito

Länsi-Pakilassa on kaksi koulua, Pakilan ala-aste ja Pakilan yläaste. Alueella toimii kaksi päiväkotia, Päiväkoti Pakila ja Päiväkoti Havukka. Alueella toimii myös Pakilan Montessori-leikkikoulu. Pakilan työväentalo toimii Pakilan nuorisotalona.
Syksyllä 2020 alkoi hanke, jossa Länsi-Pakilan koulujen ja päiväkotien toiminta yhdistetään viidestä rakennuksesta kahteen. Ala-asteena toiminut rakennus peruskorjataan ja sitä laajennetaan myös yläasteen käyttöön. Myös alueen nuorisotalotoiminta sijoittuu koulun tiloihin. Tämän on tarkoitus valmistua alkuvuodesta 2022. Uusi päiväkodin ja peruskoulun alaluokkien rakennus valmistuu arviolta syksyksi 2023, ja se korvaa nykyiset Pakilan ja Havukan päiväkodit. Rakennuksiin tulee tilaa yli tuhannelle lapselle ja nuorelle: 950 koululaiselle ja 240 päiväkotilapselle. Henkilökuntaa on noin 140. Pakilan yläasteelta vapautuvalle tontille NMKY aikoo rakentaa urheiluhallin, Namika Areenan, joka valmistuu arviolta vuonna 2023.
Palvelut > Liikuntapalvelut

Varsinaisen Länsi-Pakilan alueella on vähän puistoja. Niistä laajin on alueen keskellä Kehä I:n pohjoispuolella oleva Pakilanpuisto.
Länsi-Pakilan asukkaiden virkistysmahdollisuudet ovat hyvät, sillä Keskuspuisto ja Pirkkolan liikuntapuisto sijaitsevat heti Länsi-Pakilan länsipuolella. Länsi-Pakilan ulkoilumahdollisuudet pohjautuvat ennen kaikkea Keskuspuiston tarjoamiin, aina Vantaanjoelle saakka ulottuviin ulkoilureitteihin. Lähellä sijaitsevassa Pirkkolan liikuntapuistossa on urheilukenttiä, kunto- ja voimailusali, maauimala, uimahalli, palloiluhalli ja kaksi jäähallia. Lisäksi puistossa on kuntoratoja ja hiihtolatuja. Vantaanjoen varressa sijaitsee myös Pakilan uimaranta. Lähellä sijaitsevat myös Haltiala, Maunulan ulkoilumaja, Maunulan liikuntahalli, Paloheinän ulkoilumaja, Paloheinän jäähalli ja Paloheinän golfkenttä. Itäsuunnassa lähimmät ulkoilualueet ovat Oulunkylän liikuntapuistossa ja Tuomarinkartanon alueella.
Palvelut > Pakilan Alko

Vuonna 2012 avattu Pakilan Alko herätti pakilalaisissa näkyvää vastustusta. Alkon nähtiin aiheuttavan häiriötä. Sitä vastaan kerättiin 500 hengen adressi, joka ei kuitenkaan estänyt Alkon tuloa Länsi-Pakilaan Pakilantien varrelle, jossa sille Alkon mukaan oli tarvetta. Pakilan Alko oli Suomen ensimmäinen Lidlin yhteydessä toimiva Alkon myymälä. Aiemmin Alkot olivat toimineet vain S- ja K-ryhmien myymälöiden ja suurten kauppakeskusten yhteydessä.
Palvelut > Pakilan Teboil

Länsi-Pakilassa Pakilantiellä sijaitseva Pakilan Teboil-huoltoasema on yhtenä tapahtumapaikkana Jarkko Sipilän dekkarissa Seinää vasten sekä Kari Hotakaisen romaaneissa Sydänkohtauksia eli kuinka tehtiin Kummisetä (1999), Juoksuhaudantie (2002) ja Satukirja (2004). Hotakainen mainitsee huoltamon ja sen kahvion myös todellisuudessa kantapaikakseen ja ”henkiseksi kodikseen”.
Palvelut > Hyvän Paimenen kirkko

Hyvän Paimenen kirkko sijaitsee Länsi-Pakilassa Tuusulanväylän ja Kehä I:n kulmauksessa. Kirkkosalissa on 350 paikkaa ja seurakuntasalissa 120. Hyvän Paimenen kirkko on kesäkuusta 2010 alkaen ollut Pakilan seurakunnan ainoa kirkkorakennus. Kirkossa järjestetään viikoittain jumalanpalvelus.
Kirkolla toimii myös kaksi aikuisten kuoroa ja lasten karitsakuoro, lasten päivä- ja iltapäiväkerhot sekä paljon erilaisia kerhoja eri ikäryhmille. Kirkolla järjestetään myös erilaisia kursseja.
Liikenneyhteydet

Alueen merkittävimmät liikenneväylät ovat Tuusulanväylä ja Kehä I. Länsi-Pakilassa on monipuoliset liikenneyhteydet sekä joukkoliikenteen, yksityisautoilun että kevyen liikenteen näkökulmasta. Liikenneyhteydet keskustaan ovat hyvät: matkustusaika bussilla on noin puoli tuntia.
Liikenneyhteydet > Bussilinjat

Länsi-Pakilassa ajavat seuraavat bussit:
63 (Kamppi – Ruskeasuo – Maunula – Paloheinä)
66 (Rautatientori – Maunula – Länsi-Pakila – Paloheinä)
67 (Rautatientori – Maunula – Pakila – Torpparinmäki)
67N (Rautatientori – Maunula – Pakila – Torpparinmäki)
553 (Hakunila – Malmi – Maunula – Leppävaara)
553K (Hakunila – Malmi – Maunula – Leppävaara)
603 (Malmi – Oulunkylä – Koskela – Käpylä – Maunula – Pakila – Paloheinä).
Lisäksi Pakilan poikki ajaa Kehä I:tä pitkin bussilinja 54 (Itäkeskus – Pitäjänmäki).
Aiheesta muualla

Wikimedia Commonsissa on kuvia tai muita tiedostoja aiheesta .
Pakilan verkkosivut
Masters of Rock: Ramones

| Master of Rock: Ramones Ramones |
| --- | --- | --- |

Kokoelmalevyn tiedot
 Julkaistu: 2001
 Tyylilaji: rock
 Kesto: 52.47
 Levy-yhtiö: EMI
Ramonesin muut julkaisut
| Ramones Mania 2 2000 | Master of Rock: Ramones 2001 | Best of the Chrysalis Years 2002 |
Masters of Rock: Ramones on Ramonesin kokoelma-albumi vuodelta 2001.
Kappaleet

Pet Semetary – 3.15
I Believe In Miracles – 3.19
Poison Heart – 4.04
All Screwed Up – 3.59
Censorshit – 3.13
The Job That Ate My Brain – 2.17
Cabbies On Crack – 3.01
Strength to Endure – 2.59
I Won’t Let It Happen – 2.22
Substitute – 3.15
Crusher – 2.24
Surf City – 2.27
Blitzkrieg Bop – 1.36 (live)
Rock and Roll Radio – 3.00 (live)
Sheena Is a Punkrocker – 1.46 (live)
Rock ’n’ Roll High School – 1.51
Rockaway Beach – 1.31 (live)
Bonzo Goes To Bitburg – 2.51 (live)
Wart Hog – 1.33 (live)
Merry Christmas (I Don't Want To Fight Tonight) – 2.04
Aiheesta muualla

Masters of Rock: Ramones discogs.com -sivustolla (englanniksi)
Ramones
| --- | --- |
Studioalbumit:   Ramones  Leave Home  Rocket to Russia  Road to Ruin  End of the Century  Pleasant Dreams  Subterranean Jungle  Too Tough to Die  Animal Boy  Halfway to Sanity  Brain Drain  Mondo Bizarro  Acid Eaters  ¡Adios Amigos! 
Kokoelmat:   Ramones Mania  All the Stuff (And More!) Volume 1  All the Stuff (And More!) Volume 2  Hey Ho! Let's Go: The Anthology  Ramones Mania Vol. 2  Masters of Rock: Ramones  Best of the Chrysalis Years  Loud, Fast Ramones: Their Toughest Hits  The Chrysalis Years  The Best of the Ramones  Weird Tales of the Ramones  Greatest Hits 
Livealbumit:   It's Alive  Loco Live  Greatest Hits Live  We're Outta Here!  You Don't Come Close  Leave Home  NYC 1978 
Muuta:   Diskografia  Luettelo Ramonesin kappaleista  Luettelo Ramonesin konserteista
Uinnin maailmanmestaruuskilpailut 2015

| 16th FINA World Championships |
| --- | --- |
Sijainti:  Kazan  Venäjä
Kilpailupaikka:  Kazan Arena
Avajaiset:  24. heinäkuuta
Päättäjäiset:  9. elokuuta
Kotisivu:  Virallinen sivusto
Vuoden 2015 uintilajien maailmanmestaruuskilpailut järjestettiin Kazanissa, Venäjällä 24. heinäkuuta – 9. elokuuta.
Aikataulu

| 0 | 1 | 2 | 3 |
| --- | --- | --- | --- |
|  ●   | Alkukilpailuja |  1  | Loppukilpailuja |
| Heinäkuu–elokuu 2015 | 24 Pe | 25 La | 26 Su | 27 Ma | 28 Ti | 29 Ke | 30 To | 31 Pe | 1 La | 2 Su | 3 Ma | 4 Ti | 5 Ke | 6 To | 7 Pe | 8 La | 9 Su | Finaa- leja |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Uinti  |   |   |   |   |   |   |   |   |   | 4  | 4  | 5  | 5  | 5  | 5  | 6  | 8 | 42 |
|  Avovesiuinti  |   | 2  |   | 1  | 1  |   | 1  |   | 2  |   |   |   |   |   |   |   |  | 7 |
|  Uimahypyt  | ●  | 2  | 1  | 2  | 2  | 1  | 1  | 1  | 1  | 2  |   |   |   |   |   |   |  | 13 |
|  Korkeat uimahypyt  |   |   |   |   |   |   |   |   |   |   | ●  | 1  | 1  |   |   |   |  | 2 |
|  Taitouinti  |   | 1  | 2  | 1  | ●  | 1  | 2  | 1  | 1  |   |   |   |   |   |   |   |  | 9 |
|  Vesipallo  |   |   | ●  | ●  | ●  | ●  | ●  | ●  | ●  | ●  | ●  | ●  | ●  | ●  | 1  | 1  |  | 2 |
| Finaaleja yhteensä |  | 5 | 3 | 4 | 3 | 2 | 4 | 2 | 4 | 6 | 4 | 6 | 6 | 5 | 6 | 7 | 8 | 75 |